Diari Oficial de la Generalitat Valenciana


Sumari del DOGV 8199, del 27-12-2017 (2017/11994)

RESOLUCIÓ de 21 de desembre de 2017, del rector, per la qual es fa pública l'oferta pública d'ocupació del personal d'administració i serveis d'aquesta universitat per a l'any 2017.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11307


Data del document
:   21-12-2017

Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de desembre de 2017, del rector, per la qual es fa pública l'oferta pública d'ocupació del personal d'administració i serveis d'aquesta universitat per a l'any 2017. [2017/11121]  
Per l'Acord del Consell de Govern de 21 de desembre de 2017, s'aprovà l'oferta pública d'ocupació del personal d'administració i serveis d'aquesta universitat per a l'any 2017, després de l'acord previ assolit en la mesa de negociació del personal d'administració i serveis.  
  
Per això, el rector, en virtut de les competències atribuïdes en l'article 53 dels estatuts d'aquesta universitat, en relació amb els articles 2.2.e i 75 de la Llei orgànica 6/2001, de 21 de desembre, d'universitats, i de conformitat amb el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, i l'article 46 de Llei 10/2010, de 9 de juliol, d'ordenació i gestió de la funció pública valenciana, resol:  
  
  
Primer  
Fer públic l'Acord del Consell de Govern d'aquesta universitat de 21 de desembre de 2017, pel qual s'aprova l'oferta pública d'ocupació del personal d'administració i serveis per a l'any 2017.  
  
Segon  
Contra aquest acord, que exhaureix la via administrativa, es pot interposar un recurs potestatiu de reposició davant del Rectorat en el termini d'un mes, comptador a partir de l'endemà de l'aprovació, de conformitat amb el que disposa l'article 7.2 del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de l'aprovació d'aquest acord, conforme als articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 de desembre de 2017.- El rector: Francisco Mora Mas.  
  
Oferta pública d'ocupació del personal d'administració i serveis de la Universitat Politècnica de València per a l'any 2017  
  
Amb data 19 de desembre de 2017, la mesa de negociació del PAS va arribar a l'acord de fixar l'oferta d'ocupació pública del personal d'administració i serveis per a l'any 2017.  
De conformitat amb el que estableixen els articles 18 i 19 de la Llei 3/2017, de 27 de juny, de pressupostos generals de l'estat per a l'any 2017; l'article 36 la Llei 14/2016, de 30 de desembre, de pressupostos de la Generalitat per a l'exercici 2017, i l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, s'acorda:  
  
  
Primer  
L'oferta d'ocupació pública de personal d'administració i serveis per a l'any 2017 d'aquesta universitat conté trenta-tres (33) places d'accés pel torn lliure, d'acord amb el detall que consta en l'annex I d'aquest acord  
  
Segon  
De conformitat amb el que disposa l'article 119 de la Llei 10/2010, de 9 de juliol, d'ordenació i gestió de la funció pública valenciana, es reserva un percentatge no inferior al 40 % de la totalitat de les vacants que es convoquen en aquesta oferta pública per a l'accés pel torn de promoció interna, que es detalla en l'annex II d'aquest acord.  
  
Les places incloses en l'annex I que resulten desertes després del procés selectiu corresponent d'accés pel torn lliure, no poden ser acumulades a convocatòries d'accés per promoció interna.  
Les places incloses en l'annex II que resulten desertes després del procés selectiu corresponent de promoció interna, no poden ser acumulades a convocatòries de torn lliure.  
  
Tercer  
Així mateix, i de conformitat amb l'article 55 de la Llei 10/2010, de 9 de juliol, d'ordenació i gestió de la funció pública valenciana, es reserva un contingent del 7 % de les vacants d'aquesta oferta pública d'ocupació per a ser cobertes entre persones amb un grau de discapacitat igual o superior al 33 %.  
Aquesta reserva es desglossa de la manera següent:  
a ) Un 2 % de les vacants d'aquesta oferta per a ser cobertes per persones amb diversitat funcional de caràcter intel·lectual.  
b) Un 5 % de les vacants d'aquesta oferta per a ser cobertes per persones amb qualsevol tipus de diversitat funcional.  
  
Quart  
Aquesta oferta d'ocupació pública comporta l'obligació de convocar els processos selectius corresponents per a accés a les places. En tot cas, l'execució de l'oferta d'ocupació pública s'ha de desenvolupar dins del termini improrrogable establit per la normativa de tres anys.  
  
  
Cinqué  
Aquest acord té efectes a partir de la publicació en el Diari Oficial de la Generalitat Valenciana.  
  
València, 19 de desembre de 2017  
  
  
ANNEX I  
Oferta pública d'ocupació de l'any 2017   
per al personal d'administració i serveis  
  
Oferta pública d'ocupació any 2017. Funcionaris d'administració especial:  
  
Grup A, subgrup A1 Dotacions  
Analista d'aplicacions 4  
Tècnic superior de programes d'intercanvi   
internacional 1  
Tècnic superior de pràctiques en empreses 1  
Tècnic superior de suport a la investigació 1  
Tècnic superior 5  
Tècnic superior de laboratori 2  
Total grup A, subgrup A1 14  
  
Grup A, subgrup A2   
Tècnic mitjà 1  
Tècnic mitjà de laboratori 5  
Total grup A, subgrup A2 6  
  
Grup C, subgrup C1   
Educador/a escola infantil 2  
Especialista tècnic 1  
Especialista tècnic multimèdia 2  
Tècnic especialista audiovisuals 1  
Especialista tècnic de laboratori 6  
Total grup C, subgrup C1 12  
Total OPO funcionaris d'administració especial 32  
  
Oferta pública d'ocupació any 2017. Funcionaris d'administració general:  
  
Grup A, subgrup A1: Dotacions  
Tècnic de gestió superior 1  
Total grup A, subgrup A1 1  
   
Total OPO funcionaris d'administració general 1  
Total OPO funcionaris d'administració especial i d'administració general: 33  
  
  
  
ANNEX II  
  
Dins de l'oferta pública d'ocupació del personal d'administració i serveis per a l'any 2017 s'inclouen els processos específics següents de promoció interna.  
  
Promoció interna funcionaris d'administració especial:  
  
Grup A, Subgrup A1 Dotacions  
Analista d'aplicacions 1  
Tècnic superior facultatiu 1  
Assessor lingüístic 1  
Tècnic superior de suport a la investigació 1  
Total grup A, subgrup A1 4  
Grup A, subgrup A2   
Analista programador sistemes-xarxes 1  
Tècnic mitjà de laboratori 1  
Total grup A, subgrup A2 2  
   
Total promoció interna funcionaris   
d'administració especial 6  
   
Promoció interna funcionaris   
d'administració general:   
   
Grup C, subgrup C1 Dotacions  
Ajudant de serveis 8  
Total grup C, subgrup C1 8  
   
Total promoció interna funcionaris  
 d'administració general 8  
   
Total promoció interna funcionaris d'administració especial i administració general: 14  
  
  
  
Reserva de vacants per a persones amb diversitat funcional:  
De les huit places del grup C, subgrup C1, ajudants de serveis, es reserva una plaça per a persones amb diversitat funcional de caràcter intel·lectual i dues places per a ser cobertes amb persones amb qualsevol tipus de diversitat funcional.